fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi da en fi fi fi fi fi fi fi fi da fi fi fi fi fi fi fi fr fi ms fi de fi de sv fi fi fi fi fi fi fi fi da fi fi fi fi fi fi fi fi fi da fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Tulin jakamaan teille mun tämän hetken soittolistan, joita oon nyt viime aikoina kuunnellut. Tällä hetkellä mun soittolistalle on päätynyt paljon suomalaista musiikkia. Siihen on myös varmasti osasyynä se, etten osaa kovin hyvin englantia ja sanat merkitsee mulle tosi paljon joten suomalaiset biisit iskee sen takia paremmin. Toki onhan nyt paljon ilmestynytkin suomalaisilta artisteilta uutta musiikkia. Odottelen innolla myös syksyllä alkavan Vain elämää -ohjelman biisejä, koska sieltä yleensä tulee monta helmibiisiä!
Kaija koo ei kuulu kyllä mun musiikkimakuun mitenkään erityisesti, mutta on sillä muutama hyvä biisi ja tämä on yks niistä. Tätä olin kuullut vaan radiosta ja oli pakko mennä etsimään tämä Spotifysta
Laura Närhen kohdalla on myös sama juttu, etten erityisemmin hänen tuotannosta pidä, ei se kyllä huonoakaan ole. Tämä biisi kuitenkin iskee ja jää päähän soimaan.
Mikko Harju on ihan älyttömän hyvä sanoittaja. Sen biisit nimittäin menee tunteisiin. Tämä Ehjä -biisi ilmestyi tuossa elokuun lopulla ja se kertoo kyllä tosi kauniisti erosta. Toinen tutustumisen arvoinen laulu Mikko Harjulta on "Mä olen tässä", jota oon kuunnellut toistolla jo ties kuinka kauan ja lauloin mä sen tuossa ystävän häissäkin viikonloppuna. Älyttömän ihanat sanat ja kaunis laulu.♥
"Mut jonain päivänä mä olen ehjä ilman sua"
GFM -bändiä oon kuunnellut jo monta vuotta ja niiltä tuli nyt uusi biisi ja tykkään kyllä edelleen! Musiikki toimii ja sanat myös.
"Vaan sydän ei petä, en oo nähny sua enää.
Mut nähny sun läpi oon aina,
mikset sä päästä sun lähelles ketään?
Halusit olla vapaa ja oppia lentämään,
mut menneisyys pitää vaan kii ja aikuisuus tullu on estämään."
kuuma hiekka varpais tuntuu hyvält?
Mitä jos mulla vieläkin ois villi ja huoleton sydän?"
Kesällä julkaistiin meidän seurakunnan nuoren tekemä biisi "Lähellä Sinua", joka oli jonkun aikaa Suomen latauslistan ykkösenäkin. Tätä onkin laulettu paljon meidän seurakunnan nuortenilloissa ja tässä iskee kaikki. Ihana biisi.♥
Tykkäsin jo älyttömästi Karri koiran edellisestä levystä ja nyt sillä tuli uutta tuotantoa ja iskee vieläkin! Tällanen jammailu ja hyvänmielen biisi.
Ihastuin Alan Walkerin Faded biisiin, joka on soinu radioissa joskus alkuvuodesta. Nyt radiossa on alkanu soimaan häneltä tämä biisi ja äänenvoimakkuus menee kyllä heti isommalle, kun tämä tulee radiosta.
Onko teidän soittolistalla samoja biisejä? Mitä teidän soittolistalla soi tällä hetkellä? :)
torstai 25. elokuuta 2016
Mä ajattelin, että kun teitä lukijoita on jonkin verran taas tullut lisää, niin tekisin tällaisen faktapläjäyksen itsestäni. Toivottavasti tässä on myös sellaista nippelitietoa, jota vanhemmat lukijatkaan eivät ehkä tienneet.
Kuvina on päivän asu viime sunnuntailta. Otettiin nämä kuvat todella nopeasti varmaan viidessä minuutissa, kun alkoi sataa. Toivoin vaan, että edes muutama kuva olisi onnistunut. Tää on tosi simppeli musta-valkoinen asu. Tykkään erityisesti noista Niken lenkkareista, jotka ostin Seinäjoen seudun muksukirppikseltä. Nää oli tosi hyväkuntoiset ja varmaan myös aika vähän käytetty tai ainakin hyvin pidetty. Mietin kyllä hetken, että onko tässä nyt jotain vikaa, kun nää oli n.11-12 -vuotiaan tytön kengät, joille nää oli vaan jääny pieneksi. Että juu täällä Jenni melkein 25v ostelee muksukirppikseltä itsellensä kenkiä. Haha. Mut minkäs sille voi. Tuo valkoinen Onlyn takki on myös kirpputorilöytö, mutta ihan livekirppikseltä. Kerroinkin siitä jo tässä postauksessa.
1. Olen ammatiltani Sosionomi (amk) ja ennen äitiyslomalle jäämistä työskentelin lastensuojelussa.
2. Mä en osaa kunnolla viheltää.
3. Kun meidän poikamme syntyi, hän aloitti suvussamme viidennen sukupolven, joka on vielä elossa.
4. Mua ahdistaa kaikki ylimääräinen tavara ja haluan päästä mahdollisimman äkkiä pois kaikesta turhasta, mitä en ole käyttänyt pitkään aikaan tai koskaan. Siksi pidän myös kirpputoripöytää muutaman kerran vuodessa.
5. Hankin hammaskorun 14-vuotiaana ja se on mulla edelleen, vaikka ilmeisesti se on yksilöllistä kauan se pysyy.
6. Osaan varmaankin tuhansia biisejä ulkoa.
7. En osaa pitää kasveja hengissä. Oon kyllä oikeasti sitä mieltä, että meidän ilmalämpöpumppu tappaa keittiön pöydällä olevat kukat!
8. Uskon Jeesukseen ja seurakunta on mun toinen kotini.
9. Koulussa mun lempiaineita oli puukäsityö, musiikki, äidinkieli, yhteiskuntaoppi ja lukiossa vielä lisäksi psykologia.
10. Kielissä oon älyttömän huono. Pelkäsin, etten pääse ylioppilaaksi englannista. Sainkin siitä A:n eli alimman mahdollisen, mutta lakki tuli ja se on pääasia!
11. Oon kirjottanu jostain ala-asteelta asti päiväkirjaa ja ne kaikki on mulla edelleen tallella. Ne nostattaa kyllä kaikenlaisia tunteita, kun niitä jälkeenpäin lueskelee. En oo niitä raaskinu heittää roskiinkaan.
12. En osaa käyttää koruja. En tajua, kun esimerkiksi yläasteella käytin paljonkin, mutta nykyään ei vaan tule käytettyä.
13. Mulla on todella vaalea iho ja tummat silmänaluset. Jos oon ilman meikkiä, niin saan yleensä kuulla "ootko sä kipeä, kun oot noin kalpean näköinen?" Juu en oo, ku en oo vaan meikannu...
14. Sain silmälasit kutosluokalla, mutta nykyään käytän pääsääntöisesti piilolinssejä.
15. Oon miettinyt, että haluaisin työskennellä esimerkiksi koulukuraattorina tai etsivässä nuorisotyössä. Saa nähdä, mitä työpaikkoja on tarjolla sitten, kun työelämään jossain vaiheessa palaan.
16. Oon pitkä 157cm
17. Kengän kokoni on 36.
18. Menin naimisiin 19-vuotiaana (paria kuukautta vaille 20v) ja siihen asti olimme seurustelleet Timon kanssa melkein viisi vuotta.
19. Haaveilen omakotitalosta rauhalliselta paikalta, jossa ei ole naapureita vieri vieressä eli vähän syrjäisemmästä.
20. Ikea on ihan lempparikauppa. Melkein kaikki meidän huonekalut on sieltä. Hups.
Category: asut, lifestyle, muoti, oma elämä
maanantai 22. elokuuta 2016
Päätin tulla esittelemään teille meidän vessan, sillä alan jo pikku hiljaa olemaan tyytyväinen siihen. Vielä jotain pientä pitäis tehdä. Esimerkiksi oon muokkaamassa dc-fixillä tuon marmorikuvioisen pöytätason. Mä en vaan jotenkin oo tykänny siitä koskaan ja oonkin kattellut sellaista vähän harmaan sävyistä laudankuvioista dc-fixiä. Me ei olla remontoitu tätä ollenkaan vaan tämä on ollut ihan tämän näköinen, kun me tämä ostettiin. Oon kyllä tykännyt tästä, kun tässä on niin paljon kaappitilaa. Sitä kun ei voi olla liikaa. Meillä tosiaan on wc ja kylpyhuone erillisiä tiloja enkä tiedä onko se hyvä vai huono asia. Toisaalta ois ihan kiva, että kaikki ois samassa tilassa, mutta toisaalta ehkä lapsiperheessä on hyvä, että vessa on erillinen.
Ostin juuri muutama päivä sitten Jyskistä mun meikeille pari tollasta säilytysjuttua. Toinen on tollanen, jossa on pari vetolaatikkoa ja toisessa on sitten yhdeksän tollasta pientä lokeroa, johon saa esim. kynsilakat ja meikkisiveltimet kivasti. Nämä meni kivasti päällekkäin, niin ei vie liikaa tilaakaan. Maksoin näistä vaan yhteensä 9€ joten ei todellakaan mikään kallis ostos!
Mä oon vähän sellainen sisustaja, että asiat etenee tosi hissukseen. Lähinnä myös sen takia, kun rahan reikiä on paljon muitakin, niin ensimmäisenä listalla ei ole sisustaminen. Nyt ollaan remontoitu kyllä oikein urakalla meidän kotia. Kun saatiin meidän makuuhuone valmiiksi, niin olohuoneessa meillä on yhden seinän tapetin irroitus projekti menossa. Keväällä ehkä ois vuorossa terassin remontointi ja katsoo nyt mitä keksitään. Joten eiköhän näitä kotipostauksiakin tule pikku hiljaa.
lauantai 20. elokuuta 2016
Sain toiveena, että kirjoittaisin raskausajan pukeutumisesta postauksen. En itse koe olevani mikään hyvä pukeutuja, kunhan puen päälleni sitä mikä tuntuu ja näyttää omasta mielestäni hyvältä, mutta tietenkin kiva jos joku muukin saa niistä inspiraatiota. Vielä en ole ehtinyt hirveästi asuja ikuistamaan tästä raskaudesta, mutta käytän kuvina viime raskauden asuja, joita ei kovin paljoa kuitenkaan ole, sillä en pitänyt blogia siihen aikaan. Tästä nykyisestä raskaudesta olevia asukuvia tulee sitten myöhemmin tänne blogin puolelle asupostauksien muodossa.
Itse en halua pukeutua raskausaikana kinnaaviin vaatteisiin, koska jo maha itsessään tuottaa vaikeuksia liikkumiseen ja olemiseen. Kenkien ja sukkien laittaminen käy urheilusuorituksesta ja kyykkyyn meneminen on ihan toivotonta. Mun omaan tyyliini kuuluu muutenkin esimerkiksi erilaiset legginssit joten olen omalle tyylilleni uskollinen myös raskausaikana. Viime raskaudessa en ostanut juurikaan äitiysvaatteita enkä aio tehdä sitä tässäkään raskaudessa. Mun mielestä on ihan älytöntä maksaa saman verran tai enemmänkin jostain vaatteesta, jota käytät pari kuukautta. Toki kukin tyylillään ja hyödynnän kyllä kirpputorit, mikäli äitiysvaatteita löytyy sieltä. Tuossa nimittäin kuukausi sitten löysin pari äitiyshupparia/tunikaa kirpputorilta suht halvalla joten ostin ne. Muuten olen ostanut kaupasta tai kirpputorilta tavallisia vaatteita tai numeroa isompia. Synnytyksen jälkeen muutenkin on niin turvonnut olo, ettei mulle ainakaan heti mene kaikki oman kokoiset vaatteet päälle joten nämä ostetut vaatteet tulee käyttöön myös synnytyksen jälkeen. Sitten ne voi laittaa eteenpäin vaikka kirpputorilla, kun alkaa palautumaan omiin mittoihinsa.
Tällä hetkellä omistan edellisestä raskaudesta yhdet H&m:ltä ostetut äitiysfarkut sekä kahdet äitiyslegginssit. Niiden kanssa sitten yhdistän pitkiä perustoppeja (esim. Cubuksen tai Gina tricotin) ja erilaisia pitkähihaisia paitoja/tunikoita. Mulla on muutenkin pitkä selkä joten mun perusvaatevarastoon kuuluukin pitkiä toppeja enemmän kuin lyhyitä. Mulla ei ole kokemusta kesällä olevasta isosta mahasta, mutta ajattelisin pukeutumisen olevan silloin helpompaa, kun ei tarvitse kovin paljon pukea päälle. Ajattelin jo itse ostavani äitiysfarkkushortsit tänä kesänä, mutta oikeastaan kelit loppuivat, niin en sitten laittanut onneksi niihin rahojani. Harmitti myös hurjasti, kun tänäkin kesänä muodissa olivat lyhyet napapaita -malliset topit. Eihän sellaisia voi raskausmahan kanssa käyttää. Haha. Syksyllä ja talvella suosin kerrospukeutumista ja esimerkiksi paksu kaulahuivi lämmittää kivasti kaulaa, vaikka takki olisikin auki. Saa nyt nähdä, onko tänä vuonna minkä verran pakkasia, koska jonkin verran pitäisi ulkoilla pojan kanssa joten se on vähän mietinnän alla vielä, miten tarkenen ulkona jos en osta äitiystakkia. Jos olisin raskaana enemmän talvikuukausia, niin sitten satsaisin varmaankin äitiystalvitakkiin.
Varmasti myös yksilöllistä, vartalon mallista tai mahan koosta riippuu se, mitkä vaatteet sopii raskausaikana ja mitkä ei vain toimi, mutta itse olen kokenut, että esimerkiksi liian lyhyet, liian isot tai liian liehuvat vaatteet ei mulle ainakaan sovi. Esimerkiksi napapaidat, korkeavyötäröiset mekot ja hameet, lyhyemmät topit ja pitkähihaiset saa jättää mieluusti sinne kaapin perälle. Joku peruscollege jää vain helposti liian pieneksi mahan kanssa ja se näyttää todella typerältä, mikäli se loppuu jo tuossa alavatsan kohdalla eikä mene nätisti sen alle. Itse tykkään käyttää normaalisti korkeavyötäröisiä ns. kellomekkoja, mutta totesin mahan kasvaessa, että ne näyttää ainakin mun päällä tosi tyhmältä, kun ne ei laskeudu nätisti vatsan kohdalta joten varastoon meni.
Olen ostanut viime raskauden aikana pienen vyön, jonka laitan tuohon tissien alapuolelle korostamaan vyötäröä. Jotkut vaatteet nimittäin näyttävät ihan hirveältä jos ne ovat niin sanottua yhtä pötköä ylhäältä alas asti eli ei oikein tiedä mihin tissit loppuu ja mistä vatsa alkaa. En tykkää myöskään liian isoista tai löysistä vaatteista, koska kun kerrankin olen raskaana, niin haluan korostaa vatsaa. Jos pukeutuu liian isoihin vaatteisiin, niin ainakin helposti mulle tulee sellainen ryhävalasfiilis. Olen muuten kuullut, että esimerkiksi maximekot sopii hyvin raskaanaolevalle, mutta kun kävin sellaista kokeilemassa, niin ei todellakaan imarrellut mun vartaloa ja toisekseen näin lyhyelle (157cm) xs-kokokin on aivan liian pitkä. Mutta niin kuin jo sanoin, niin se on tosi yksilöllistä joten kannattaa rohkeasti kokeilla, mitkä sopii itselle ja mikä tärkeintä, missä on mukava olla!
Pakko muuten mainita, että näissä kahdessa viimeisessä kuvassa olen aika viimeisilläni pikkuveljeni Yo-juhlissa, sillä vähän reilun viikon päästä poikamme syntyi. Nää kaksi kuvaa valitsin siksi, että oli niin hauskaa, kun suoraan edestä päin ei oikeastaan edes näkynyt, että olisin raskaana, mutta sivuprofiili paljastikin sitten kaiken.
Category: asut, muoti, raskaus, toivepostaus
torstai 18. elokuuta 2016
Mulla on yks vakio omenapiirakan ohje, jonka oon kokenut parhaimmaksi ja helpoimmaksi. Tämä resepti on mun äidin kotitalouskirjasta ja haluan jakaa sen teillekin. Piirakkaahan voi muokata vaan vaihtamalla täytteet esimerkiksi mustikoihin tai muihin marjoihin, niin saa marjapiirakan. Toimii myös hyvin niin! Itse teen aina pellillisen omenapiirakkaa ja pakastan ylimääräiset palat vieraita varten. Puolittamalla reseptin piirakan voi tehdä piirakkavuokaan. Omenapiirakkaa voi syödä esimerkiksi vaniljakastikkeen tai vaniljajäätelön kanssa, mutta se on oikein hyvää myös ilman mitään lisukkeita.
4 dl vehnä- tai hiivaleipäjauhoja (itse käytän aina vehnäjauhoja)
200 g margariinia tai voita (itse käytän aina voita)
Omenaa ja määrä maun mukaan (itse käytin 2 kpl tavallisen kokoista omenaa, mutta kuten huomaa kuvasta, niin omenaa ei mitenkään reilusti ole)
1. Vatkaa munat ja sokeri vaahdoksi
2. Sekoita leivinjauhe jauhoihin ja sulata rasva. Lisää molemmat muna-sokerivaahtoon kevyesti sekoittaen.
3. Levitä taikina pellille.
4. Pilko omenat sopiviksi paloiksi ja lisää taikinan pinnalle.
5. Lisää vielä sokeria ja kanelia.
6. Paista 200 asteessa n. 30 min uunista riippuen. Itse en katsele juurikaan kellosta vaan väristä, milloin otan piirakan pois uunista.
Sisustamista ja kahvilassa herkuttelua
perjantai 12. elokuuta 2016
On jotenkin tosi ihana tulla tänne kirjottelemaan, kun on tällä hetkellä paljon inspiraatiota bloggaamiseen. Mulla on mielessä todella monta postausta, mitä pitäis tässä syksyn aikana toteuttaa. Oon muutenkin intoa täynnä, koska kotia on kiva sisustaa ja ollaan myyty tarpeettomia huonekaluja ja tavaroita pois. Vielä aion varata kirpputoripöydän ja viedä sinne vähän pienempiä tavaroita myyntiin, joita keräilen kaappien perältä. On jotenkin tosi hyvä fiilis, että pääsee turhasta tavarasta eroon ja se, että se menee jollekin, joka sitä tarvii enemmän. Mutta nyt siihen tämän päivän postaukseen. Laittelin tähän viime aikaisia kuvia erilaisista jutuista ja niiden avulla kerron vähän mitä mun elämääni kuuluu tällä hetkellä.
Monesta blogista oon lukenut hehkutuksia Essencen edullisista, mutta silti hyvistä meikeistä, niin päätin itsekin kokeilla. Ostin pari luomiväripalettia ja oon kyllä ollut tyytyväinen. Nää makso alle 5€/kpl, mutta mun mielestä ajaa hyvin asiansa arkimeikissä. Ostin nämä omani Minimanista ja ilmeisesti näitä saa muistakin marketeista kuten Tokmannilta tms. Ootteko jo kokeilleet Essencen meikkejä?
Oon älyttömän tyytyväinen ollut tähän meidän uuteen sänkyyn. Luultavasti teen tästä kokonaan oman postauksensa. Nyt meillä on kerrankin sänky, joka kans on iso ja korkea niin kuin sängyn kuuluukin olla! Ollaan siis Timon kanssa nukuttu tähän asti 120cm leveällä sängyllä ja kyllä välillä meidän poikakin on ollut meidän välissä/vieressä. Kaikki aina ihmettelee, miten ollaan mahduttu, mutta hyvin ollaan. Toki nyt kun maha alkaa taas olemaan jätti-iso ja nukkuminen on haasteellista, niin lisätila ei todellakaan ole pahitteeksi. Ihanaa myös, kun saa kerrankin näyttämään petauksenkin suht hyvältä!
Myös pojan sänky on saanut uutta ilmettä. Ennen kuin uusi vauva saapuu maailmaan ja hankimme pojalle kokonaan uuden sängyn, niin poistimme tästä Ikean Sundvik -pinnasängystä toisen laidan ja laitoimme turvalaidan tilalle. Poikamme täyttää kohta 1v ja 8kk, niin hän osaa tulla jo itse sängystä pois ja pääsee sinne myös helposti itse. En tiedä vielä miten yöt menee, sillä teimme tämän muutoksen juuri tänään, mutta ainakin päiväunet meni tuossa sängyssä hyvin ja poika oli innoissaan tästä muutoksesta. Syksyllä on tarkoitus ostaa luultavasti kerrossänky ihan tulevaisuuttakin ajatellen, mutta siitä enemmän sitten myöhemmin.
Nämä pari kuvaa onkin Ilmajoelta Mallan makeat -sisustuskahvilasta, jossa olimme muutama viikko takaperin ystävien kanssa. Itse kävin siellä vasta ensimmäistä kertaa, vaikka mielessä on ollut monta kertaa lähteä käymään. Oli hirveä valinnanvaikeus päättää, mitä herkullista kakkua ottaisi. Päädyin lopulta Valkosuklaa-kinuski juustokakkuun. Oli hyvää! Ei tuo lakritsijuustokakkukaan pahaa ollut. Menen kyllä ehdottomasti toistekin ja itse asiassa tänään piti Timon kanssa siellä lähteä käymään, mutta poika nukahti päikkäreille vähän huonoon aikaan lähtöä ajatellen, niin jätettiin se käynti sitten välistä.
Tykkään kovasti leipoa erilaisia kakkuja ja löysin tämän Kinuskikissan leivontakirjan kirpputorilta. En ole vielä kokeillut mitään, mutta kirjassa ainakin oli tosi monipuolisesti reseptejä joten eiköhän sieltä testiin mene useampikin. Muutenkin tässä puolen vuoden sisällä on tulossa pojan 2-vuotissynttärit sekä toisen lapsemme nimiäiset, joten juhlia riittää.
Category: kauneudenhoito, kirpputori, lifestyle, meikit, oma elämä, sisustus
Eläinten vanhainkoti Wanha markki
tiistai 9. elokuuta 2016
Käytiin yks kaunis ja kuuma kesäpäivä Ylistarossa Wanhassa markissa, joka siis on Suomen ensimmäinen eläinten vanhainkoti. Musta ainakin on tosi hienoa, että lopetusuhan alla olevat eläimet ovat saaneet uuden kodin Wanhan markin isäntäpariskunnan luota. Wanhan markin alueelta löytyy myös esimerkiksi pariskunnan taidemyyntinäyttely ja myymälä, jossa myydään mm. Wanha markki -tuotenimellä olevia sauna- ja spatuotteita. On muuten ihania!
Haluttiin lähteä käymään pojan kanssa katsomassa nimenomaan näitä eläimiä, jotka suurimmaksi osaksi ovat vapaasti piha-alueella silitettävänä ja katseltavana. Toki esimerkiksi possut, alpakat ja isommat hevoset olivat aitauksessa, mutta poni, kanat ja lampaat olivat alueella ihan vapaasti kuten kuvistakin näkyy. Olin yllättynyt kuinka paljon siellä oli porukkaa! Ei Ylistaro kuitenkaan niin iso paikka ole, mutta ilmeisesti tämä Wanha markki on todella suosittu. Eläinten vanhainkoti on auki yleisölle vain kesäaikaan ja on siis vielä tämän viikon auki. Joten jos ette enää tällä viikolla ehdi käymään niin ehdottomasti ensi kesänä jos Etelä-Pohjanmaalla pyöritte.
Tällä hetkellä Timolla on kesäloma ja en itse hirveästi koneella vietä aikaa. Ollaan tosi paljon nyt vaan hengailtu, laitettu kotia kuntoon ja jonkin verran myös reissattu. Postauksia on luonnoksissa, mutta pitäis saada ne vielä viimeisteltyä ja julkaistua. Vaikka rakastan kesää, niin oon silti jotenkin tykännyt esimerkiksi aamuisin olevasta syksyisestä fiiliksestä. En malta odottaa, että saan alkaa polttaa kynttilöitä ja mennä lenkille vähän viileämpään syysilmaan. Nautitaan nyt kuitenkin vielä tästä kesästä. :) Kiitos muuten kovasti edelliseen postaukseen tulleista kommenteista ja onnitteluista.♥ Ne lämmittivät mieltä.♥
Category: lapset, lifestyle, oma elämä
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Sisustamista ja kahvilassa herkuttelua
Eläinten vanhainkoti Wanha markki
CopyRight © | Theme Designed By Hello Manhattan